“Yerma” guanyadora del VII certamen de Teatre Amateur Ciutat de Carcaixent
10 de març de 2020

Carcaixent

El dissabte es va celebrar l’acte de lliurament de premis del VII Certamen de Teatre Amateur Ciutat de Carcaixent. De les més de 90 obres presentades i de les quatre que van passar a la final, la companyia El Taular Teatro va resultar la guanyadora a la millor obra amb Yerma, premi dotat amb 2.000. El segon premi, valorat en 1.200 euros, va ser per a La Viña de Paraskenia teatro. Macbeth, de La Garnacha Teatro i Perras de Stress de Quatre, es van emportar el tercer i quart premi guardonats amb 1.000 i 900 euros respectivament.

Sobre Yerma també va caure el reconeixement a millor direcció, per a José Vicente Gómez i a millor actriu, per Aurea López. També va resultar guanyadora en la categoria de millor escenografia. La resta de guardons van ser per a Macbeth de El Taular Teatro en les categories de millor actor per a Juan Luís Herrero, millor actor de repartiment per a Eduardo Esperanza i millor actriu de repartiment, compartit per les actrius Megan Duval, Rebeca Apellániz i Maria Crespo que van interpretar el paper de las tres brujas en l’adaptació del clàssic de Shakespeare de la companyia el Taular Teatro.

L’alcalde de Carcaixent, Paco Salom, va ser l’encarregat de lliurar els premis a les companyies i persones guanyadores. Durant la seua intervenció va donar les gràcies al Grup de Teatre Àgora «per estimar el teatre en totes les vessants, per perseverar i fer possible la continuïtat del Certamen Nacional de Teatre Amateur Ciutat de Carcaixent”. L’alcalde va manifestar el compromís per part del consistori de continuant apostant per noves edicions, “i continuar fent de Carcaixent un poble de referència en matèria teatral, tant dels que es posen ací dalt de l’escenari com els i les qui ompliu la platea. Sou un públic fidel, respectuós i agraït i això motiva les ganes de vindre a fer teatre al nostre poble”.

Per a esta VII edició es van presentar més de 90 obres procedents de companyies de tot l’estat de les quals el comité seleccionador va triar Perras dels Stres de Quatre (Albalat dels Sorells), Yerma de El Taular Teatro (Almagro), La Viña de Paraskenia Teatro (Talavera de la Reina) y Macbeth (Logroño) de La Garnacha Teatro. Atra Bilis, de Yorik Teatre, (El Pinós) fora de concurs, va ser l’obra encarregada de tancar el certamen el dissabte